ཏན་ལུད་བརྒྱབ་དྲགས་ན་ཞིང་ལས་སྐྱེ་དངོས་
ལ་གནོད་འཚེ་བཟོ་སྲིད།
ཞིང་ལས་སྐྱེ་དངོས་ལ་ཏན་རྒྱུའི་གསོ་བཅུད་མ་འདང་ན་སྐྱེ་འཚར་རྒྱུན་
གཏན་མིན་པའི་སྣང་ཚུལ་ཐོན་ཞིང་ལོ་མར་བཀྲག་མདངས་མེད་པ་དང་ལོ་མ་
སེར་མདོག་ཏུ་འགྱུར་བ། སྡོང་རྐང་རྒྱས་མི་ཐུབ་པ། སྙེ་མ་ཐུང་ཞིང་འབྲུ་རྡོག
ཉུང་བ་སོགས་ཀྱི་གནས་ཚུལ་ཐོན་གྱི་ཡོད། འོན་ཀྱང་ཏན་ལུད་རྒྱག་རྒྱུ་དེ་ཚད་
གཞི་ཡོད་པ་ཞིག་ཡིན་པས་བརྒྱབ་མང་དྲགས་ན་སྐྱེ་འཚར་ལ་གནོད་པ་ལས་ཕན་
ཐོགས་མེད། དཔེར་ན་གྲོ་དང་ཆུ་འབྲས་ལ་ཏན་རྒྱུ་མང་དྲགས་ན་གནོད་འཚེ་
གཉིས་ཡོང་གི་ཡོད་པ་དེའང་གཅིག་ནི་ལོ་འདབ་མང་དུ་ཕྱིན་པའི་རྐྱེན་གྱིས་དྲོད་
ཚད་མཐོ་རུ་སོང་བ་དང་བཞའ་ཚད་ཆེན་པོ་ཆགས་པ། གཉིས་ནི་སྐྱེ་འཚར་
སྡོང་རྐང་མཉེན་པོ་ཆགས་པ་དང་མཇུག་ཏུ་ལྗིད་ཚད་མི་འཁྱོག་པར་ལྗང་ཉལ་
ཐེབས་ཏེ་ཐོན་འབབ་ཆག་སྲིད། སྲིང་བལ་ཡང་དེ་དང་འདྲ་བར་ཏན་ལུད་མང་
དྲགས་ན་ལོ་མ་དང་སྡོང་རྐང་རྒྱས་དྲགས་ནས་སྒྲིབ་པ་དང་རླུང་རྒྱུག་དཀའ་བ་
བཅས་ཀྱིས་ཐོན་འབབ་ཆགས་ཀྱི་ཡོད་པ་རེད།
294